ভাৰতৰ বিদেশ মন্ত্ৰী এছ জয়শংকৰ আৰু বাংলাদেশৰ প্ৰধানমন্ত্ৰী শ্বেখ হাছিনাৰ মাজত বৃহস্পতিবাৰে ঢাকাত অনুষ্ঠিত এক বৈঠকত ভাৰত আৰু বাংলাদেশৰ মাজত সম্পৰ্ক বৃদ্ধিত গুৰুত্ব আৰোপ কৰা হয়।
বৈঠকত দুয়োখন দেশৰ স্বাৰ্থ আগত ৰাখি দ্বিপাক্ষিক, আঞ্চলিক তথা আন্তৰ্জাতিক বিষয়সমূহত মতামত বিনিময় কৰা হয়।
ভাৰতৰ উত্তৰ-পূৰ্বাঞ্চলৰ ৰাজ্যসমূহে চট্টগ্ৰাম সাগৰীয় বন্দৰ ব্যৱহাৰ কৰিব পাৰিব বুলি তেওঁলোকে জানিবলৈ দিছে।
লগতে পঢ়কঃ কংগ্ৰেছক নেতৃত্ব দিয়াৰ বাবে ৰাহুল-প্ৰিয়ংকা নহয়, আন নামহে প্ৰস্তাৱ কৰিছিল প্ৰশান্ত কিশোৰে!
বাংলাদেশৰ চট্টগ্ৰাম বন্দৰ এটি অতি গুৰুত্বপূৰ্ণ সাগগীয় বন্দৰ। উত্তৰ-পূৰ্বাঞ্চলৰ ৰাজ্যসমূহৰ কাষত অৱস্থিত হোৱাৰ বাবে এই বন্দৰৰ জৰিয়তে উত্তৰ-পূৰ্বাঞ্চলৰ ৰাজ্যসমূহত অৰ্থনৈতিক কামকাজ উল্লেখযোগ্যভাৱে বৃদ্ধি পোৱাৰ সম্ভাৱনা আছে।
ইয়াৰ পূৰ্বে ২০১০চনত ভাৰত আৰু বাংলাদেশৰ মাজত এখন বুজাবুজিৰ চুক্তি স্বাক্ষৰিত হৈছিল। ইয়াৰ জৰিয়তে ভাৰতৰ পৰা পণ্য সামগ্ৰী পৰিবহনৰ বাবে বাংলাদেশৰ চট্টগ্ৰাম আৰু মোংলা বন্দৰ ব্যৱহাৰৰ অনুমতি দিয়া হয়।
শুকুৰবাৰে জয়শংকৰৰ দুদিনীয়া বাংলাদেশ ভ্ৰমণৰ সামৰণি পৰিব। বিদেশ মন্ত্ৰীগৰাকীয়ে প্ৰধানমন্ত্ৰী নৰেন্দ্ৰ মোদীৰ আমন্ত্ৰণৰ কথা শ্বেখ হাছিনাক জনাইছে।
চলিত বছৰৰ অন্তিম ভাগত ভাৰত ভ্ৰমণৰ বাবে আমন্ত্ৰণ জনোৱা হৈছে বাংলাদেশৰ প্ৰধানমন্ত্ৰী গৰাকীক। জয়শংকৰে বাংলাদেশৰ বিদেশ মন্ত্ৰীগৰাকীৰ সৈতেও বৈঠকত মিলিত হয়।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
